Barinas (savezna država)
Država Barinas (španjolski: Estado Barinas) je jedna od 23 savezne države Venecuele, koja se nalazi na zapadu zemlje. 

Administrativni centar države je istoimeni grad Barinas, do kog vodi većina državnih cesta.

Geografske karakteristike 

Barinas se najvećim dijelom prostire po ravnicama Llanosa, osim na sjeverozapadu gdje leže posljednji obronci Anda.
U njemu živi 816,264 stanovnika na površini od 35,200 km²-

Barinas graniči sa slijedećim saveznim državama; Méridom i Táchirom sa zapada, Apurom sa juga, Guáricom i Cojedesom sa istoka, Portuguesom sa sjeveroistoka  i sa sjevera sa Trujillom.

Historija 

Početkom 17. vijeka taj kraj postao je poznat izvrsnom duhanu, pa su njegovi stanovnici na trgovini njime (legalnoj i ilegalnoj  jer je on bio kraljevski monopol) gradili svoj prosperitet. To je potrajalo sve do početka 19. vijeka, kad je izbio Venezuelanski rat za nezavisnost.

Barinas je dugo bio vodeći među venecuelskim državama u stočarstvu uz nešto poljoprivrede.
Svojevremeno je često trpio zbog velikih suša, ali i poplava za kišne sezone (od maja do oktobra) kad su se razlile rijeke po savanama Llanosa. Nakon provođenja mjera za kontrolu malarije, brzog rasta naftne industrije te velikih državnih ulaganja po Llanos, naročito na irigaciji sjeverozapada, privreda Barinasa razvila se i proširila izvan svoje izvorne baze - stočarstva.

Privreda 

Danas se po Baranasu pored tradicionalnog duhana, sadi grah, suncokret, pamuk, kukuruz, kavu, banane, sezam i riža. 
Najveće promjene u ekonomiji Barinasa, desile su se nakon otkrića nafte 1948. Danas se nafta naftovodom transportira do 320 km udaljenih rafinerija na sjeveru u Moronu, nedaleko od luke Puerto Cabella. 

Barinas je poznat po nacionalnom parku Sierra Nevada kog dijeli sa Državom Mérida, on se prostire po planinama sjeverozapada.

Izvori

Vanjske veze 

 Estado Barinas na portalu Venezuelatuya  
 Barinas na portalu Encyclopedia Britannica  

Savezne države Venezuele